TQM ขยายช่องทางโตชัดเจน
ในยามวิกฤติก็ต้องเปิดช่องทางสู่โอกาส! เช่นเดียวกับทาง TQM ขยายช่องทางขายใหม่ ส่งประกันโควิดบุกตลาดอีคอมเมิร์ซ โดยมีการจับมือกับ “ช้อปปี้ ประเทศไทย” (Shopee)
ในยามวิกฤติก็ต้องเปิดช่องทางสู่โอกาส! เช่นเดียวกับทาง TQM ขยายช่องทางขายใหม่ ส่งประกันโควิดบุกตลาดอีคอมเมิร์ซ โดยมีการจับมือกับ “ช้อปปี้ ประเทศไทย” (Shopee)
31 ม.ค. 2564

คุณค่าบริษัท
ในยามวิกฤติก็ต้องเปิดช่องทางสู่โอกาส! เช่นเดียวกับทาง บริษัท ทีคิวเอ็ม คอร์ปอเรชั่น จำกัด (มหาชน) หรือ TQM ขยายช่องทางขายใหม่ ส่งประกันโควิดบุกตลาดอีคอมเมิร์ซ โดยมีการจับมือกับ “ช้อปปี้ ประเทศไทย” (Shopee) เปิดขายประกันบนมาร์เก็ตเพลสเพื่อขยายช่องทางขายใหม่เจาะตลาดนักช็อปออนไลน์ในยุคนิวนอร์มอล
สำหรับการประเดิมแคมเปญแรกแห่งปี TQM x Shopee 2.2 รวมประกัน COVID-19 ซื้อประกันโควิด-19 รับโค้ดเงินคืนในรูปแบบ Shopee Coins
สำหรับความร่วมมือถือเป็นการขยายความร่วมมือกับพาร์ตเนอร์ครั้งสำคัญ ซึ่งเป็นไปตามนโยบายของ TQM ในการเพิ่มช่องทางการขายใหม่ ๆ เพื่อเพิ่มฐานลูกค้าให้กว้างขึ้น โดยเฉพาะกลุ่มผู้บริโภคที่มีพฤติกรรมซื้อสินค้าบนออนไลน์ที่เติบโตขึ้นเรื่อย ๆ จากหลายปัจจัย
อีกทั้ง ทางบริษัทยังคงพร้อมขยายการขายผลิตภัณฑ์เพิ่มเติม โดยจะวางแผนขายประกันรถยนต์ สุขภาพ และอุบัติเหตุเป็นสินค้าตัวถัดไปบนมาร์เก็ตเพลสช้อปปี้
นับเป็นบวกที่บริษัทขยายช่องทางการตลาดด้วยการจับมือกับพันธมิตรเพิ่มขึ้นเรื่อย ๆ และสัดส่วนการขายประกันผ่านออนไลน์ที่สูงขึ้น ช่วยหนุนอัตรากำไรขั้นต้นของบริษัท สู่กำไรเติบโตอย่างแข็งแกร่งในอนาคตต่อไป
ขณะที่ ทางด้าน บล.ดีบีเอส วิคเคอร์ส เห็นชอบ TQM ที่มีแผนกลยุทธ์เรื่องการเติบโตที่ชัดเจน การใช้ Digital platform ในการทำธุรกิจทำให้การเข้าถึงลูกค้าและความสามารถในการทำกำไรดีขึ้น รวมทั้งการเข้าซื้อกิจการก็ช่วยหนุนการเติบโตด้วย
ส่วนทางด้านที่บริษัทเริ่มขยายการลงทุนไปต่างประเทศ โดยเมื่อ 12 พ.ย. 2563 ได้ประกาศผ่านตลาดหลักทรัพย์ฯ ว่ามีการจัดตั้งบริษัทโฮลดิ้งส์ TO2020 เพื่อขยายการลงทุนไปในภูมิภาค โดย TO2020 จะเข้าไปถือหุ้น 49% ใน BIC Insurance กัมพูชา (BIC) ส่วนอีก 51% เป็นการถือหุ้นโดยผู้ประกอบการท้องถิ่น เช่น Asia Investment and Financial Services (AIF) และผู้ถือหุ้นเดิมของ BIC
มีการคาดว่าจะเริ่มเห็นส่วนแบ่งผลประกอบการของดีลนี้ในครึ่งแรกของปี 2564 นอกจากนั้นยังมีแผนจะเข้าไปลงทุนในสปป.ลาวเป็นลำดับต่อไปด้วย
ขณะเดียวกัน ก่อนหน้านี้ได้เซ็น MOU กับ FORTH เพื่อขายประกันผ่านตู้บุญเติม ซึ่งมีอยู่ 1.3 แสนตู้ทั่วประเทศ ซึ่งเป็นการเพิ่มช่องทางจำหน่ายและช่องทางชำระค่าเบี้ยประกัน
ดังนั้นจากช่องทางขายประกันเข้าถึงประชาชนไปทุกช่องทาง เชื่อว่ายอดขายยังปรับตัวขึ้นได้ดี
ทั้งนี้ จึงมีการคาดการณ์กำไรสุทธิปี 2564 จะยังเติบโตแข็งแกร่งราว 30% จากงวดเดียวกันของปีก่อน
สุดท้าย บล.ดีบีเอส วิคเคอร์ส แนะนำเป็น “ซื้อ” ให้พื้นฐานเป็น 137 บาท
…
ผู้ถือหุ้นรายใหญ่
รายชื่อกรรมการ